Waalaikumussalam WBT... Terima kasih kepada puan yang mengajukan soalan ini.

Tuntutan nafkah anak tidak boleh dituntut terus menerusi EPF kerana menurut Seksyen 54 Employees Provident Fund Act (Akta EPF) 1991, terdapat beberapa keadaan sahaja di mana wang KWSP boleh dikeluarkan di antaranya telah mencapai tahap umur 55 tahun, membeli rumah, sakit yang tiada kemampuan dll.

Namun begitu, KWSP hanya boleh membantu dengan cara memaklumkan kepada pihak isteri tarikh bekas suami boleh membuat pengeluaran. Ini kerana wang KWSP adalah sepenuhnya hak mutlak seseorang individu.

Namun begitu puan boleh membuat tuntutan nafkah di Mahkamah Syariah bagi mendapatkan perintah Nafkah supaya hak anak-anak tidak terabai.

Sekian, terima kasih.