 Pada 15 Jun 2010, jam 3.00 petang Mahkamah Syariah Negeri Melaka (MSNM) telah mengadakan Majlis Perasmian Pecah Tanah Kompleks Mahkamah Syariah Ibu Pejabat bertempat di Tapak Projek bersebelahan Jabatan Perkhidmatan Veterinar di Ayer Keroh, Melaka. Majlis tersebut telah disempurnakan oleh YAB Datuk Seri Mohd Ali Rustam, Ketua Menteri Melaka. Turut hadir pada majlis tersebut adalah Speaker Dewan Undangan Negeri, Datuk Wira Othman Mohamad, Mufti Kerajaan Negeri Melaka, Datuk Wira Rashid Redza Md Salleh, Timbalan Pengerusi Majlis Agama Islam Melaka (MAIM), Datuk Ghazale, Hakim-hakim Mahkamah Rayuan Syariah, Ketua-ketua Jabatan Perseketuan dan Negeri, peguam-peguam, Jawatankuasa Kemajuan dan Keselamatan Kampung (JKKK) dan kakitangan MSNM. 