<div align="justify">2 Jun 2014 - Ketua Hakim Syarie, Mahkamah Syariah Negeri Melaka (MSNM), YAA Tuan Mohd Radzi Bin Hj.Abd.Latif telah mengadakan kunjung hormat dan perjumpaan perkenalan bersama Ketua Menteri Melaka, YAB Datuk Ir. Idris bin Haron. Turut serta mengiringi Ketua Hakim Syarie MSNM dalam perjumpaan tersebut ialah hakim-hakim mahkamah rendah iaitu Tuan Amirrudin Bin Latip dan Tuan Mohd Saifuddin Bin Othman.<br /><br />Antara tujuan kunjung hormat tersebut ialah untuk memperkenalkan Ketua Hakim Syarie MSNM yang telah melapor diri di MSNM bermula tahun 2014 bagi menggantikan mantan Ketua Hakim Syarie MSNM, Datuk Mahammad Bin Ibrahim yang telah bertukar ke Mahkamah Syariah Wilayah Persekutuan Kuala Lumpur. Dalam perjumpaan itu juga turut membincangkan dan memberi penekanan terhadap isu-isu berkaitan MSNM seperti Majlis Perasmian, pengisian kakitangan kontrak dan lain-lain.<br /><br />Pihak MSNM amat berbesar hati dan merakamkan setinggi-tinggi penghargaan atas kesudian Ketua Menteri Melaka menerima kunjung hormat ini.</div><div align="justify">&nbsp;</div><div align="justify"><em>Berita oleh : Cik Izzah Hanani Binti Suhaimi</em> <br /></div>