Assalamualaikum Wrt Wbt, 
Tuan, 
Terima kasih atas soalan yang diajukan. 
Merujuk kepada pertanyaan yang diutarakan, kami ingin mengambil perhatian pihak tuan bahawa sekiraya benar tuan telah melafazkan cerai terhadap isteri tuan pada 30.9.2012, adakah lafaz cerai tersebut telah dibuat pengesahan di Mahkamah samaada sabit atau tidak sabit talak. Perkara ini amat penting kerana jika benar berlaku talak dan telah disabitkan oleh Mahkamah baru boleh mengambil kira perkara yang dibuat oleh isteri (masih aktif menggunakan kedua akaun tagged & facebook) untuk mensabitkan talak kali kedua.  Selain daripada itu, rujuk semula oleh tuan dan pihak isteri juga perlu didaftarkan. 
Adalah diharapkan jika tuan masih belum mengesahkan lafaz cerai yang dibuat pada 30.9.2012 dan daftar rujuk semula masih belum dibuat, sila failkan ke Mahkamah PERMOHONAN UNTUK PENGESAHAN LAFAZ TAKLIK dengan kadar segera untuk diputuskan oleh hakim samaada berlaku atau tidak. Begitu juga RUJUK SEMULA yang telah berlaku antara tuan dan isteri. 

Jika terdapat permasalahan lanjut sila hubungi pihak kami.  

Terima kasih