Wa\'alaikumussalam w.b.t Puan Khatijah,

Terima kasih atas pertanyaan yang dikemukakan.

1. Selepas pendaftaran kes di kaunter dibuat, satu saman panggilan ke mahkamah akan dihantar kepada pihak suami. Jika penyampaian saman panggilan ke mahkamah  telah sempurna, tetapi suami tidak pernah hadir, atau kerap kali tidak hadir pada tarikh bicara  tanpa alasan yang munasabah, mahkamah boleh samada melalui permohonan akan membuat bicara sebelah pihak serta akan memberikan keputusan.


2. Tunggakan nafkah masih boleh cuba untuk dituntut.


3. Hadhanah atau Penjagaan Kanak-Kanak :

Orang yang berhak menjaga kanak-kanak.

(1) ibu adalah yang paling berhak daripada segala orang bagi menjaga anak kecilnya dalam masa ibu itu masih dalam perkahwinan dan juga selepas perkahwinannya dibubarkan.

(2) Jika Mahkamah berpendapat bahawa ibu adalah hilang kelayakan di bawah Hukum Syarak daripada mempunyai hak terhadap hadhanah atau penjagaan anaknya, maka hak itu, tertakluk kepada subseksyen (3), hendaklah berpindah kepada salah seorang yang berikut mengikut susunan keutamaan yang berikut, iaitu-
(a) nenek sebelah ibu hingga ke atas;

(b) bapa;

(c) nenek sebelah bapa hingga ke atas;

(d) kakak atau adik perempuan seibu sebapa;

(e) kakak atau adik perempuan seibu;

(f) kakak atau adik perempuan sebapa;

(g) anak perempuan dari kakak atau adik perempuan seibu sebapa;

(h) anak perempuan dari kakak atau adik perempuan seibu;

(i) anak perempuan dari kakak atau adik perempuan sebapa;

(j) emak saudara sebelah ibu;

(k) emak saudara sebelah bapa;

(l) waris lelaki yang boleh menjadi warisnya sebagai 