Assalamualaikum Wrt Wbt, 

Puan, 

Jika dalam pergaduhan tersebut, puan jelas mendengar suami puan melafazkan apa-apa perkataan yang bermaksud cerai, maka puan perlu cepat-cepat hadir ke Mahkamah untuk memfailkan permohonan pengesahan perceraian. Ini adalah kerana Hakim akan menentukan samaada lafaz tersebut adalah sabit cerai atau sebaliknya.

Jika disabitkan oleh hakim, maka puan boleh maklumkan kepada hakim tersebut untuk rujuk semula dengan suami. 

Jika tiada sabitan cerai, maka tidak perlu untuk rujuk semula kepada suami kerana perceraian tidak berlaku. 

Oleh yang demikian, kami nasihatkan puan segera ke Mahkamah untuk membuat permohonan pengesahan lafaz cerai tersebut. 

Terima Kasih