W.salam en. Faizol,

Terima kasih atas pertanyaan yang dikemukakan.
Suka saya memberi penjelasan berkaitan isu yang dikemukakan seperti berikut :

i. Kes en. Faizol telah dibicarakan di Mahkamah Syariah dan telah diputuskan. Jika en. Faizol tidak berpuashati dengan keputusan tersebut atau rasa ragu-ragu adalah lebih baik en. Faizol memfailkan rayuan di Mahkamah Syariah yang lebih tinggi. Jika keputusan terdahulu dibuat oleh Mahkamah Rendah Syariah, en. Faizol boleh memfailkan rayuan ke Mahkamah Tinggi Syariah.

ii. Namun begitu tempoh rayuan adalah selama 14 hari dari tarikh keputusan Mahkamah bicara. Jika tempoh telah tamat atau telah berlalu maka en. Faizol perlu memfailkan permohonan untuk melanjutkan tempoh rayuan. Jika dibenarkan, barulah en. Faizol  boleh memfailkan notis rayuan.

iii.Berkaitan isu lafaz cerai ketika marah, saya akui sebagaimana yang dinyatakan bahawa boleh jatuh jika marah itu tidak sampai ke tahap hilang akal dan tidak akan jatuh talak jika dibuat dalam keadaan marah yang hilang akal atau tidak sedar ketika lafaz dibuat. Namun demikian, saya tidak boleh mengatakan sama ada lafaz en. Faizol pada masa itu jatuh atau tidak kerana Hakim bicara sahaja yang boleh menentukannya melalui keterangan pihak-pihak di dalam Mahkamah Syariah.


Sekian, terima kasih. Jika en. Faizol perlu penjelasan lanjut, bolehlah datang ke kaunter Mahkamah Syariah untuk khidmat nasihat dan pertanyaan. Semoga jawapan saya sedikit sebanyak dapat membantu pihak tuan.