<p>10 Februari 2015- Mahkamah Syariah Negeri Melaka (MSNM) telah mengukir kebanggaan sekali lagi apabila Hakim Wanita Mahkamah Rendah Syariah Daerah Jasin, Puan Firdawaty Binti Mohammad telah dianugerahkan Anugerah Khas Pegawai Muda (AKPM) iaitu anugerah yang telah diwujudkan oleh Kerajaan Negeri Melaka bagi menghargai dan mengiktiraf kecemerlangan pegawai muda kerajaan.</p><p>&nbsp;</p><div style="text-align: center"><img src="images/stories/2015/AnugerahPegawaiMuda/AnugerahKhasPegawaiMuda_Firdawaty.jpg" alt="Anugerah Khas Pegawai Muda" title="Anugerah Khas Pegawai Muda" width="360" height="540" /></div><br /><br />Anugerah tersebut disampaikan sendiri oleh YAB Datuk Seri Ir,Idris Bin Hj,Haron, Ketua Menteri Melaka sempena Majlis Anugerah Perkhidmatan Awam Negeri Melaka 2015 (MAPAN). Menurut ucapan YAB Datuk Seri dalam majlis tersebut, penerima AKPM ini terdiri daripada pegawai muda yang menunjukkan kecemerlangan dan komitmen yang jitu&nbsp; dalam melaksanakan tugas hakiki mahupun di luar tugasan seharian pejabat.<br /><br />Warga MSNM mengucapkan jutaan tahniah kepada Puan Firdawaty Binti Mohammad di atas penganugerahan tersebut. Semoga anugerah ini menjadi pemangkin kepada pegawai muda lain untuk terus menyumbang khidmat bakti dalam perkhidmatan jabatan.<br /><br /><em>Disediakan oleh:Pn. Izzah Hanani Binti Suhaimi</em><p>&nbsp;</p>