Assalamualaikum, 

Puan, 

Terima kasih atas persoalan yang diutarakan, 

Jawapan terhadap persoalan puan adalah seperti berikut:-

1) Mahkamah Jasin berbidangkuasa untuk mendengar kes puan jika puan memfailkan permohonan cerai kerana puan menetap dan bermaustautin di daerah Jasin;

2) Puan berhak memfailkan permohonan cerai secara baik di Mahkamah sekiranya pihak suami setuju untuk melafazkan cerai di hadapan Hakim. Jika sebaliknya, pihak puan boleh memfailkan permohonan cerai secara taklik atau fasakh atau khuluk bergantung kepada sebab puan memohon cerai;

3)Permohonan akan diberikan tarikh sebutan dalam masa 21 hari daripada tarikh pemfailan dan perjalanan prosiding adalah bergantung kepada kerjasama serta kehadiran pihak-pihak dan saksi-saksi yang dikemukakan.  

4) Puan boleh membuat permohonan sendiri namun puan digalakkan untuk melantik mana-mana peguam dari Jabatan Bantuan Guaman (jika puan memenuhi syarat yang ditetapkan) atau swasta untuk mewakili puan di dalam permohonan cerai tersebut demi melicinkan prosiding mahkamah; 

5) Puan boleh merujuk kepada pejabat agama untuk sessi kaunseling bagi kedua-dua pihak jika berpendapat bahawa perkahwinan puan oleh diselamatkan. 

Sebarang maklumat lanjut boleh hubungi pihak kami atau hadir ke Mahkamah untuk maklumat yang terperinci.

Sekian terima kasih