Assalamualaikum wrt Wbt, 

Berkaitan dengan persoalan yang Puan ajukan itu, dimaklumkan bahawa sama ada Puan bernikah atau tidak dengan lelaki tersebut bukanlah menjadi masalah. Puan tetap akan di caj di bawah Enakmen Kesalahan Jenayah Syariah (Negeri Melaka) 1991 di bawah Seksyen 54. 

2. Menurut Seksyen 54, seseorang perempuan yang didapati hamil atau melahirkan anak di luar nikah adalah merupakan suatu kesalahan dan apabila disabitkan kesalahan boleh dikenakan hukuman denda tidak melebihi daripada RM3000 atau dipenjara selama tempoh tidak melebihi dua puluh empat bulan atau kedua-duanya sekali. Hukuman ini terpulang kepada budi bicara Hakim melihat kepada fakta kes Puan.

3. Puan boleh membuat rayuan kepada Hakim semasa proses perbicaraan kes Puan dijalankan. 

Sekiranya Puan masih mengalami masalah, kami menasihatkan agar Puan merujuk kepada Pejabat Agama Islam atau pada Mahkamah Syariah Negeri Melaka sendiri. Terima Kasih.