Waalaikumus Salam

Tuan,

Setiap perceraian yang berlaku di luar Mahkamah hendaklah disahkan oleh Mahkamah. Oleh itu, tuan wajib memfailkan pengesahan lafaz cerai di Mahkamah Syariah terlebih dahulu. Sekiranya lafaz cerai yang diucapkan oleh tuan itu telah disahkan oleh Mahkamah, maka tuan wajib untuk mendaftarkan perceraian tersebut di Pejabat Agama Islam.

Menurut Seksyen 125 ENAKMEN UNDANG-UNDANG KELUARGA ISLAM (NEGERI MELAKA) 2002, perceraian di luar Mahkamah dan tanpa kebenaran Mahkamah adalah satu kesalahan yang boleh membawa hukuman maksimum denda sebanyak RM 1,000 atau 6 bulan penjara atau kedua-duanya sekali.

Sekian