Assalamualaikum puan,

Bagi isteri yang ingin memohon cerai dengan sebab suami gagal memberikan nafkah kepadanya, dia boleh mengemukakan tuntutan di Mahkamah Syariah sama ada melalui tuntutan cerai secara ta\'liq atau tuntutan secara fasakh. Sekiranya puan tidak faham tentang cara dan prosedur tuntutan-tuntutan tersebut, puan boleh bertanya di kaunter Mahkamah. Pihak Mahkamah sedia melayani puan.

Untuk makluman puan, Mahkamah Syariah tidak menyediakan perkhidmatan kaunseling kerana Mahkamah adalah sebuah institusi perundangan. Jika puan ingin mendapatkan khidmat kaunseling, puan boleh ke Jabatan Agama Islam yang berhampiran dengan tempat kediaman puan.

Menjalani sesi kaunseling bukanlah satu kewajipan sekiranya puan ingin mengemukakan apa-apa tuntutan di Mahkamah Syariah. Puan boleh mengemukakan apa-apa tuntutan atau permohonan di Mahkamah Syriah tanpa perlu menjalani proses kaunseling terlebih dahulu.

Sekian.