Salah seorang ahli waris faraid si mati perlulah memfailkan permohonan faraid kepada Mahkamah syariah dengan menyenaraikan kesemua ahli-ahli waris simati semasa membuat permohonan. Mahkamah akan menetapkan tarikh dan masa perbicaraan dalam tempoh 21 hari selepas permohonan difailkan. Kesemua ahli waris perlu hadir semasa perbicaraan permohonan faraid dijalankan. Semasa dalam perbicaraan, Hakim Syarie akan menyoal dan membuat siasatan kepada setiap ahli waris bagi menentukan samada mereka adalah waris yang layak atau tidak untuk menerima bahagian dalam harta pusaka simati. Jika mahkamah berpuashati dengan keterangan dan bukti yang dikemukakan, Mahkamah akan mengeluarkan satu perintah/penghakiman yang mana akan terdapat nama, hubungan dan bahagian bagi setiap ahli waris faraid yang berhak.

Terima Kasih