Assalamualaikum Wrt Wbt,, 

Puan, 

Hak Penjagaan ke atas seseorang anak akan diberikan samaada kepada ibu atau bapa. Sekiranya Mahkamah telah memerintahkan hak jagaan anak diberikan kepada ibu dan hak akses diberikan kepada bapa, pihak lain selain daripada kedua-dua orang tersebut tidak berhak untuk mendapatkan hak jagaan secara hakiki. 

Namun sekiranya kedua-dua pihak tersebut telah lucut atau hilang hak jagaan ke atas anak tersebut sepertimana yang termaktub dalam peruntukan Enakmen Undang-Undang Keluarga Islam (Negeri Melaka) 2002, seperti berkahwin lain, atau apa-apa faktor yang boleh memudaratkan anak tersebut,seperti terdapat penderaan fizikal, baru pihak ketiga boleh memfailkan permohonan untuk ubah perintah jagaan anak (sekiranya telah ada perintah) atau hak jagaan (sekiranya masih belum ada perintah mahkamah). 

Adalah menjadi kesalahan sekiranya ibu puan mengambil anak tersebut tanpa pengetahuan hadhinah anak tersebut (ibunya) kerana ia menyalahi perintah mahkamah yang telah dikeluarkan. 

Kami harap dalam kes hak jagaan yang sedemikian, ibu puan perlu hadir ke Mahkamah untuk mendapatkan maklumat lanjut atau sila hubungi pihak kami untuk penjelasan yang terperinci. 

Sekian terima kasih.