Waalaikumusalam puan, terima kasih di atas pertanyaan

Puan,

Lafaz yang diucapkan oleh suami puan itu adalah lafaz yang sorih (jelas). Jika merujuk kepada hukum talaq telah pun jatuh. Walau bagaimanapun, pun hendaklah menunggu pengesahan Mahkamah di keluarkan terlebih dahulu. Dalam tempoh ini, puan wajib tinggal berasingan dengan suami dan suami wajib sediakan tempat tinggal untuk puan.

Berkenaan dengan lafaz pengharaman suami ke atas puan untuk menjejakkan kaki di rumah milikannya, lafaz tersebut tidak memberi apa-apa kesan terhadap ikatan perkahwinan. Oleh kerana rumah itu 100% miliknya maka dia berhak untuk menghalang atau membenarkan sesiapa sahaja untuk datang ke rumahnya. 

Namun begitu, sebagai seorang suami, hukumnya WAJIB menyediakan tempat tinggal untuk isteri. Sekiranya suami puan tidak mahu puan masuk ke rumah tersebut, dia wajib menyediakan rumah yang lain untuk puan. Jika dia gagal, maka dia telah melakukan dosa besar dan puan berhak memfailkan tuntutan nafkah tempat tinggal ke atasnya dalam tempoh perkahwinan.

Sekian