
<p>
	A new comment has been made on <a href='http://mahsyariahmelaka.gov.my/'>Mahkamah Syariah Negeri Melaka</a> in an item that you follow	<br/>
	<b>
		From:
	</b>
	Unit Dasar dan Penyelidikan<br/>
	<b>
		Text	</b>
	Waalaikum salam 

Terima kasih Tn Muhammad Amru, berikut adalah jawapan pertanyaan tuan: 

1. Permohonan poligami tidak diluluskan apabila tidak memenuhi keperluan undang-undang dalam seksyen 23(5) Enakmen Undang-Undang Keluarga Mahkamah Syariah (Negeri Melaka) 2002 (En.12/2002). Berikut adalah keperluan yang dikanunkan dalam undang-undang yang terpakai:

Mahkamah boleh memberi kebenaran yang dipohon itu jika berpuas hati—
(a) bahawa perkahwinan yang dicadangkan itu adalah patut atau perlu, memandang kepada, antara lain, hal-hal keadaan yang berikut, iaitu, kemandulan, keuzuran jasmani, tidak layak dari segi jasmani untuk persetubuhan, sengaja ingkar mematuhi perintah untuk pemulihan hak-hak persetubuhan, atau gila di pihak isteri atau isteri-isteri yang sedia ada;

(b) bahawa pemohon mempunyai kemampuan yang membolehkan dia menanggung, sebagaimana yang dikehendaki oleh Hukum Syarak, semua isteri dan orang tanggungannya, termasuk orang yang akan menjadi orang tanggungannya berikutan dengan perkahwinan yang dicadangkan itu;

(c) bahawa pemohon akan berupaya memberi layanan adil kepada semua isterinya mengikut kehendak Hukum Syarak; dan

(d) bahawa perkahwinan yang dicadangkan itu tidak akan menyebabkan darar syarie kepada isteri atau isteri-isteri yang sedia ada.

2. Terdapat dua kesalahan dalam kes berpoligami tanpa kebenaran Mahkamah. 

a) Kesalahan bernikah tanpa kebenaran, kerana melanggar seksyen 16 En.12/2002, jika pernikahan dilangsungkan diluar negera tanpa kebenaran dan tidak hadir untuk mendaftar dalam masa yang ditetapkan maka seksyen 35 memperuntukkan hukuman denda tidak melebihi satu ribu ringgit atau pemenjaraan selama tempoh tidak melebihi enam bulan atau kedua-dua denda dan pemenjaraan itu jika sabit kesalahan. dan
 
b) Kesalahan berpoligami tanpa kebenaran, seksyen 124  En.12/2002 menyatakan:  Seseorang lelaki yang berkahwin lagi di mana-mana tempat dalam masa perkahwinannya masih berterusan tanpa mendapat kebenaran secara bertulis terlebih dahulu daripada Mahkamah melakukan suatu kesalahan dan hendaklah dihukum denda tidak melebihi satu ribu ringgit atau pemenjaraan selama tempoh tidak melebihi enam bulan atau kedua-dua denda dan pemenjaraan itu.

Oleh yang demikian, pihak yang ingin berpoligami adalah dinasihatkan untuk mematuhi undang-undang sedia ada. Soalan lazim tentang poligami telah dinyatakan dalam pautan dibawah:

http://www.mahsyariahmelaka.gov.my/index.php/ms/bantuan/soalan-lazim/133-pernikahan

</p>
<p>
	To view the comment please <a href='http://mahsyariahmelaka.gov.my/index.php?option=com_comment&task=comment.gotocomment&id=1366'>click here</a>.</p>
<p>
	To unsubscribe from future notifications please <a href='http://mahsyariahmelaka.gov.my/index.php?option=com_comment&task=comment.unsubscribe&id=1366&hash=a35e2fb9b38c9da2512ed3d9bf12fd43&mail=harithzara2@gmail.com'>click here</a>.</p>
<p>
	Please do not respond to this message as it is automatically generated and is for information purposes only.</p>