Saya ingin bertanya mengenai nafkah anak tiri saya. Mengikut perintah mahkamah hak jagaan dibawah bekas isterinya, manakala suami saya mendapat hak akses lawatan sahaja. Nafkah yang perlu suami saya berikan pada anak-anak setiap bulan perlu dikreditkan ke akaun bekas isterinya.
Persoalanya:-
1. Anak-anak seramai 3 orang sering diletakkan dibawah jagaan suami saya. Segala urusan persekolahan, pakaian dan makanan semua di uruskan oleh suami saya. Jadi,nafkah anak suami saya tidak mengkreditkan ke akaun bekas isterinya dan membuat pembayaran secara terus kepada pihak-pihak yg berkenaan seperti taska, kenderaan sekolah dan lain-lain. Apakah ianya menjadi satu kesalahan kepada suami saya mengingkari perintah mahkamah kerana tidak mengkreditkan ke akaun bekas isterinya?
2. Apakah definisi NAFKAH ANAK TERTUNGGAK dan bagaimana cara pengiraannya? Boleh Tuan/Puan jelaskan dengan terperinci. Sebagai contoh:-
a) Suami membayar RM 1000 nafkah anak mengikut perintah mahkamah. Akan tetapi dari Januari 2011 hingga Julai 2011, anak-anak diletakkan di bawah jagaan suami saya. Bekas isterinya hanya menjaga anak-anak tersebut 3-4 hari pada setiap bulan. Kos penghantaran anak-anak ke sekolah, tuisyen dan lain-lain bolehkah ditolak daripada nafkah anak-anak tersebut, memandangkan tempat tinggal saya dan suami agak jauh dari sekolah anak-anak?
Sekian...