 12 Julai 2021 | 2 Zulhijjah 1442H (Isnin) - Mesyuarat Pembukaan Audit Dalam telah dilaksanakan pada pagi ini jam 10.00 pagi oleh Jawatankuasa Audit Dalam ISO 9001:2015 dan MS 1900:2014 melalui aplikasi Webex. Tuan Mohammad Zulkhairi Bin Aziz, Ketua Pendaftar Mahkamah Syariah Negeri Melaka dalam ucapan alu-aluan beliau telah menyeru agar semua auditee memberi kerjasama sepanjang audit dalam dijalankan. Ketua Audit Dalam, Tuan Mohd Zamri Bin Zainuddin dan Tuan Mohd Muzzammil Bin Aziz dalam taklimat mereka menerangkan bahawa pengauditan akan dilaksanakan pada semua peringkat Mahkamah bermula pada 12 hingga 23 Julai 2021. Semoga pengauditan berjalan dengan lancar. 